***О Б Р А З Л О Ж Е Њ Е***

Ступањем на снагу Закона о класификацији делатности („Службени гласник РС“, број 104/09) и доношењем Уредбе о класификацији делатности („Службени гласник РС“, број 54/10) од стране Владе Републике Србије, настала је обавеза усклађивања шифара делатности јединица разврставања са шифрама делатности по Уредби о класификацији делатности.

Ставом 2. члана 6 Закона о класификацији делатности предвиђено је да јединице разврставања које се региструју у посебним регистрима, пријаву за регистрацију и пријаву за разврставање, заједно са актом о оснивању, подносе органу који води посебан регистар.

Из наведене одредбе произилази обавеза измене оснивачког акта односно Одлуке о оснивању Установе – организације у смислу усклађивања шифара делатности у складу са новом Уредбом о класификацији делатности, а у сврху уписа у одговарајући посебан регистар.

Усаглашавање шифара делатности је извршено у складу са Упоредним прегледом претходне и нове класификације делатности, који је сачинио Републички завод за статистику ради уједначене примене Уредбе о класификацији делатности, а којим су дате паралелне везе шифара делатности.

На основу изложеног, предлаже се доношење Одлуке о измени Одлуке о оснивању Туристичке организације Ниш.

У Нишу, јануара 2013. године

УПРАВА ЗА ПРИВРЕДУ, ОДРЖИВИ РАЗВОЈ

И ЗАШТИТУ ЖИВОТНЕ СРЕДИНЕ

Н А Ч Е Л Н И К

Драган Карличић, дипл.правник